
U.S. Foreign Corrupt Practices Act - A külföldi korrupciós gyakorlatról szóló törvény hatálya és a magyar korrupciós bűncselekmények szabályozásának kérdései

A dolgozat arra keresi a választ, hogy vajon a magyar korrupcióellenes szabályozás megfelel-e a nemzetközi követelményeknek.
 Milyen alapfogalmakkal dolgozik a magyar Btk. és ezek mennyiben elegendőek ahhoz, hogy kellőképpen fel tudjunk lépni a korrupció ellen? Viszonyításként a joghatóság terjedelmének és az alapfogalmak használatának szempontjából talán a legpéldamutatóbb törvényt mutatom be, nevezetesen a U.S. Foreign Corrupt Practices Act-et (FCPA). 
A dolgozatban érintőlegesen előkerül a korrupció fogalma, ismertetem az amerikai Igazságügyi Minisztérium és az amerikai Értékpapír- és Tőzsdefelügyelet szervrendszerét, bemutatok egy máig lezáratlan korrupciós ügyet, ahol a fenti szervek nyomozást végeztek más államok (ráadásul európai országok) területén. 
A jogesetben és a magyar Btk-ban feltűnő alapfogalmakat végül összevetem az FCPA-ban található alapelvekkel. Vajon rossz a magyar szabályozás vagy a magyar szervrendszer? Valahol elmaradtunk a korrupcióellenes harc fejlesztésében a nemzetközi színtéren, vagy talán előrébb járunk? A végeredmény magáért beszél.



